લેપટોપ ચાલુ બંધ કરવાનું એને દોઢ/પોણા બે વરસની થતા સુધીમાં આવડી ગયેલું. (બે જુદી જાતના લેપટોપમાં એને જાતે પાવર ઓફ શબ્દપ્રયોગ સાંભળતાની સાથે બરાબર જગ્યાએ આંગળી ચીંધીને બતાવેલું. (એનું ઓબ્ઝર્વેશન જ, બીજું શું?), એક દિવસ, રમકડાનો નાનો સ્ટીલનો પ્યાલો મોઢે એ રીતે શ્વાસ રોકીને મુકીને બતાવ્યો જેથી ગ્લાસ ચોંટી જાય. અને આવી કરતબો કરીને ખીલ ખીલ ચહેરાથી વ્યક્ત કરે, અને પછી મેં એની સામે બે ત્રણ વાર કંઈક નવું કરે એટલે તાળીઓ પાડી ત્યારથી કંઈ પણ નવું કરે એટલે તાળીઓ પાડીને આપણું ધ્યાન દોરે. ટીવીમાં પ્રીટી ઝીંટા સ્ટેજ પર ચડી અને પછી ડાન્સ કર્યો તો એ પણ ખુરશી પર ચઢી અને પછી સ્ટેપ્સ કરવાની કોશીશ કરે, (પણ એ પહેલા આપણને તાળીઓ પડાવે , નહિ તો આપણને ખબર કેમ પડે કે બેનબા સ્ટેજ પર ચઢ્યા છે ડાન્સ કરવા?) બીજું, એને પોતાની તરફ જ ધ્યાન આપે એ જ ગમે, એટલી હદ સુધી કે જો ભૂલથી ડાયરેક્ટ એના મમ્મી કે પપ્પા જોડે વાત કરી તો આપણાં કપડા ખેંચે અને ચીસો પાડીને ધ્યાન દોરે કે એની સાથે વાત કરો.